Суҳроб Қосимов

Суҳроб Қосимов Қосимов Суҳроб Абдулҳақович; 2 сентябри 1961, ноҳияи Совет, вилояти Кӯлоб, ҶШС Тоҷикистон — 16 декабри 2014, Душанбе, Тоҷикистон) — генерал-майор, яке аз фармондеҳони маъруфи Фронти халқии Тоҷикистон замони ҷанги шаҳрвандӣ. Президенти Федератсияи футболи Тоҷикистон (2002—2012)
 Зиндагинома 
Суҳроб Қосимов 2 сентябри соли 1961 дар ноҳияи Совет ба дунё омадааст. Соли 1968 хонаводаи онҳо ба ноҳияи Данғара кӯч баст ва вай дар соли 1978 мактаби миёнаро хатм кард. Замони таҳсил дар мактаби миёна Устоди варзиши тенниси рӯи мизи ИҶШС шудааст. Соли 1980 ба Донишкадаи давлатии омӯзгории ба номи Ленини Маскав дохил шуда, онро соли 1985 хатм кардааст.

 Корнома 
То оғози ҷанги шаҳрвандӣ дар Тоҷикистон, зиндагии маъмулӣ дошта ва ҳамчун омӯзгор дар мактаб-интернати рақами 3-и шаҳри Душанбе фаъолият мекард.

Пас аз озодкунии Душанбе аз нерӯҳои мухолифин ахири соли 1992, фармондеҳи гуруҳи таъйиноти махсус дар назди шуъбаи ВКД дар ноҳияи Варзоб таъйин шуд. Моҳи июни соли 1992 ин гурӯҳ ба полки 2-юми фаврии ВКД ҶТ ва моҳи декабри соли 1996 ба бригадаи 1-уми зудамали ВКД Тоҷикистон табдил дода шуд.

 Ҷоизаву орденҳо 
Бо ордени Шараф ва ордени Спитамен дараҷаи I қадрдонӣ шудааст.

 Даргузашт 
Суҳроб Қосимов субҳи 16 декабри 2014 дар синни 53-солагӣ дар асари беморие тӯлонӣ дар шаҳри Душанбе даргузашт. Ҷасади ӯро ба ноҳияи Данғара, ба ҷое ки манзили падарии ӯ буд бурданд ва дар Мазори Ёхсӯ дафн карданд.

 Эзоҳ 

Гурӯҳ:Низомиёни Тоҷикистон